FCSB - FC Arges (duminică, ora 21:30 , Digi Sport 1 )

UTA - Poli Iași (duminică, ora 18:45, Digi Sport 1)

CSMS Iași, CS U Craiova, FC Botoșani și Concordia Chiajna s-au luptat în ultima etapă din play-out-ul Ligii 1 pentru ultimul loc de cupă europeană (în condiţiile în care Dinamo şi CFR nu au drept de joc în Europa). Marea favorită era CSMS Iaşi, echipă care, dacă ar fi bătut, avea garantat locul 1 în play-out (la egalitate de puncte în clasament cu CS U, criteriile de departajare erau de partea grupării moldave). Oltenii au sperat până în ultima clipă, în condiţiile în care ei au defilat în confruntarea cu Petrolul, scor 2-0, iar la Timişoara CSMS Iaşi a fost condusă până în minutul 82.

Ieşenii se alătură astfel lui Astra, Steaua, Viitorul, Pandurii, echipe care ne vor reprezenta în Europa. TAS poate schimba lucrurile, însă, dinamoviştii apelând la tribunalul de la Lausanne pentru a-şi găsi dreptatea. O decizie finală din partea acestuia în cazul lui Dinamo e aşteptată zilele următoare.

Clasament final play-out

1. CSMS Iaşi 39 de puncte

2. CS U Craiova 39 de puncte

3. FC Botoşani 38 de puncte

4. CFR Cluj 36 de puncte (nu are drept de joc în Europa)

5. Concordia Chiajna 35 de puncte

6. Voluntari 29 de puncte (merge la baraj)

7. Poli Timişoara 20 de puncte

8. Petrolul 18 puncte

Rezultate finale în ultima etapă din play-out

CSU Craiova – Petrolul 2-0 Digi Sport 1 (AICI AI LIVE-TEXT&VIDEO)

FC Botoșani – CFR Cluj 4-0 Digi Sport 3 (AICI AI LIVE-TEXT&VIDEO)

Concordia Chiajna – FC Voluntari 1-1 Digi Sport 4 (AICI AI LIVE-TEXT&VIDEO)

ACS Poli Timișoara – CSMS Iași 2-3 Digi Sport 2 (AICI AI LIVE-TEXT&VIDEO)

Aşa arăta clasamentul la pauză în lupta pentru Europa

CS U Craiova 39 de puncte

FC Botoşani 38

Concordia Chiajna 37

CFR Cluj 36 (nu are drept de joc în Europa, fiind în insolvenţă)

CSMS Iaşi 36

Toate meciurile se joacă duminică, de la ora 17:00. Cele mai importante faze vor fi VIDEO în timp real pe digisport.ro și m.digisport.ro.

Rezultatele din ultima etapă disputată în play-out au creeat o situație inedită în Liga 1. Astfel, e posibil ca echipa de pe locul 8 să ajungă în Europa League. Și asta deoarece formații mai bine clasate sunt în insolvență și n-au primit licență pentru competițiile europene. CSMS Iași e mare favorită să joace în a doua întrecere continentală a cluburilor, dar alte trei echipe pot obține locul pentru Europa.

Ieșenii au remizat joi, 1-1, acasă, cu FC Botoșani, au 36 de puncte și în ultima rundă vor juca la Timișoara, cu o formație nu doar deja retrogradată, ci și decimată, fiind dificil pentru Ionuț Popa să strângă un lot de 18 jucători. În condițiile în care înving, elevii lui Nicolo Napoli sunt siguri cel puțin de locul 8, dar, în același timp, și de calificarea în preliminariile Europa League.

În acest moment, CSMS Iași, CSU Craiova și CFR Cluj sunt la egalitate de puncte, câte 36, în fruntea ierarhiei din play-out. CSU Craiova joacă acasă, cu Petrolul, în ultima etapă, iar CFR Cluj se deplasează la Botoșani. Dacă toate înving, ajung la egalitate de puncte, 39, și pentru stabilirea pozițiilor finale se face clasament separat, în trei.

Primul criteriu este cel oferit de înjumătățirea punctelor după sezonul regulat, dar aici toate sunt egale, pentru că au primit câte jumătate de punct. Al doilea criteriu este clasament în 3, în funcție de rezultatele directe dintre ele. Aici CFR e prima, cu 8 puncte din 4 meciuri. CSMS Iași și CSU Craiova sunt la egalitate, câte 4 puncte. Și cum fiecare dintre ele a câștigat meciul direct de pe teren propriu, ieșenii cu 3-0, oltenii cu 3-2, golaverajul direct va fi următorul criteriu, acesta fiind 5-3 în favoarea echipei lui Napoli, care astfel ocupă locul 8 și prinde Europa League.

Desigur, teoretic, chiar și Concordia Chiajna are șanse să termine pe loc de Europa League. Ilfovenii joacă acasă cu FC Voluntari, în ultima rundă. Dacă CFR Cluj, CSU Criova și CSMS Iași termină la egalitate meciurile lor, iar Concordia învinge, toate cele patru vor avea câte 37 de puncte. Iar într-un clasament în 4, CFR ar fi prima, 11 puncte, Concordia a doua, 10 puncte, CSU Craiova a treia, 7 puncte, iar CSMS Iași a patra, 5 puncte. Desigur, puțin probabilă, există și șansa ca echipa lui Falub să învingă, iar Craiova și Iașiul, sau una dintre ele, să piardă, situație în care se face clasament în trei.

În fine, FC Botoșani are de asemenea o șansă teoretică să termine pe locul 7, prima în play-out. Pentru asta trebuie să învingă pe CFR Cluj, acumulând astfel 38 de puncte, iar CSMS Iași și CSU Craiova să nu bată în meciurile lor, și astfel să nu acumuleze mai mult de 37 de puncte fiecare.

Clasament play-out

Etichete:

,

,

,

,